runetrust/blame-folketinget-dk huggingface dataset:
Peter Skaarup (DF), 2003-04-29:
Det er noget, der undergraver forståelsen for det, og derfor bør man holde sig for god til at inddrage krav om scholarship og andre ting for at indgå aftaler. Men det skal ligge fuldstændig klart, at vi fra Dansk Folkepartis side meget gerne ser, at Grønland bliver taget med på råd, og at man diskuterer de her ting, og vi håber
Marie Bjerre (V), 2020-11-26:
Desuden kan man få problemer med at trække vejret, og sidst, men ikke mindst, kan sygdommen have frygtelig indvirkning på ens mentale sundhed og tilstand, netop fordi den i mange tilfælde vender op og ned på alting fra den ene dag til den anden, lige fra ens livssituation over ens selvopfattelse til den mængde hjælp, man med et står og har behov for.
Pia Kjærsgaard (DF), 2022-04-27:
Dansk Folkeparti er af den grundlæggende opfattelse, at flygtninge kun skal tildeles midlertidig opholdstilladelse i Danmark og som udgangspunkt ikke skal have mulighed for at opnå permanent opholdstilladelse før den dag, hvor de måtte kvalificere sig til at opnå dansk statsborgerskab, f.eks. hvis de bliver gift med en dansk statsborger.
Ole Birk Olesen (LA), 2014-05-27:
Det er sådan set en omgang fordækt spil at stå hernede og sige, at vi andre ikke går ind for kommunalt selvstyre, fordi vi ikke vil støtte lige præcis det her forslag fra Enhedslisten, når virkeligheden er, at vi modsat Enhedslisten faktisk støtter det kommunale selvstyre, også når det ikke passer ind i vores kram.
Jan E. Jørgensen (V), 2017-05-05:
Så jeg må beklage, men Venstre kan altså heller ikke denne gang bakke op om beslutningsforslaget, men vi deler bekymringen om udviklingen i Tyrkiet, og vi billiger den på absolut ingen måde, men vi ønsker altså ikke at afskære os muligheden fra at hjælpe de demokratiske kræfter, bl.a. den tyrkiske opposition, som fortsat kæmper videre.
Ellen Trane Nørby (V), 2019-01-10:
Sundhedsstyrelsen benytter sig af WHO's definition af afhængighed og af begreber relateret til størrelsen af alkoholforbrug, f.eks. hvor stor en andel der drikker over højrisikogrænserne på 21 og 14 genstande om ugen for henholdsvis mænd og kvinder, og hvor meget man drikker ved samme lejlighed.
Lars Løkke Rasmussen (V), 2014-10-09:
Selvfølgelig er man mere privilegeret end dem, der ikke kommer, fordi man altså på en eller anden måde har kunnet foretage den investering i et menneskesmuglernetværk, der har gjort, at man har kunnet komme hele vejen fra Syrien, igennem en række europæiske lande, som i princippet skulle have taget hånd om problemet, hvis ellers man registrerede folk ved grænsen til Danmark.
Sophie Løhde (V), 2025-05-13:
Med de to lovforslag, vi nu behandler her i Folketinget, tager vi også hul på nogle helt centrale elementer i sundhedsreformen, nemlig en ændret organisering og styring af sundhedsvæsenet som en væsentlig del af det overhovedet at kunne gå i gang med at omstille os til nye tider, hvor vi får rammet ind, hvordan de nye regioner skal styres, og hvor vi får rammet ind, hvordan hele samarbejdsformen mellem regioner og kommuner på sundhedsområdet skal være.
Claus Hjort Frederiksen (V), 2003-11-13:
I tilknytning til ovennævnte tæskeholds vurdering er der givet tilsagn om, at Beskæftigelsesministeriet og Arbejdsdirektoratet vil tage den iværksatte informationsindsats op til evaluering i samarbejde med a-kasserne og de frivillige organisationer, når de iværksatte initiativer på området har virket i en periode.
René Skau Björnsson (S), 1999-11-11:
Her har vi så helt konkret taget udgangspunkt i en aftale, der er indgået med kommunerne, hvor vi siger: All right, hvis kommunerne vil sørge for, at der bliver lavet nogle flere institutionspladser ud over de 140.000, der er skabt, så vi får bugt med den venteliste, der er til daginstitutionspladser, så er vi parate til med de meget, meget stærke krav, der er til kommunerne, at sige: I må gerne over de næste 3 år hæve prisen på en institutionsplads.
Morten Messerschmidt (DF), 2020-02-06:
Som jeg nævnte over for hr. Erling Bonnesen, der desværre ikke så nogen problemer i tilværelsen, indeholder slagteribekendtgørelsens § 9, stk. 1, et specifikt krav om, at halalslagtning eller rituel slagtning alene må finde sted, når det sker, fordi der er et specifikt marked, som kun vil købe den type produkter.
René Christensen (DF), 2011-04-28:
Der repræsenterer ordføreren så et parti, som siger, at når man pålægger et erhverv noget, så skal det også kompenseres 100 pct. Vil det så sige, at når man nu skal have løsgående søer; når man skal have mere plads; når man skal have mulighed for at give sine dyr halm; når man skal foretage nogle investeringer i sit staldanlæg for at leve op til de krav, der bliver stillet dyrevelfærdsmæssigt og andet, så er det staten, der skal påtage sig de udgifter?
Torsten Gejl (ALT), 2021-12-22:
Jeg blev også spurgt – og det ved jeg ikke om finansministeren kan løfte sløret for – om der er nogen som helst deadline for forhandlingerne; om man kan sige noget som helst om, hvornår det bliver; og om den finansieringsidé, som kom fra regeringen selv, og som har været ude offentligt, nemlig at beskatte aktiegevinster en lille smule, stadig væk er på bordet.
Aage Frandsen (SF), 1999-02-12:
Og jeg vil understrege, at vi også helt klart har sagt til regeringen i forbindelse med finanslovforhandlingerne, at det vil vi gerne være med til, vi vil gerne røre ved de her ting, og at vi aldrig har lagt skjul på, at vi ville gøre det, men altså bare ikke sådan, at den tunge ende vender nedad, og sådan, at de, der ikke har valgmulighederne, bliver ringere stillet i forhold til den nuværende ordning.
Søren Egge Rasmussen (EL), 2016-05-12:
Jeg synes også, at det er tankevækkende, at det mest populære økologiske produkt, hvis man ser på markedsandel, sådan set er babymos, så der er sådan set nogle forældre derude, som har fået øje for, at valg af økologi kan være en løsning.
Per Clausen (EL), 2013-06-04:
Lad mig bare som en af de få politikere, som benytter sig af aktindsigt, sige, at jeg har brugt en del, nogle synes urimelig lang tid på at kontrollere ministres magtudøvelse, og at der er meget stor forskel på de første papirer, der skrives af styrelsen, og de sidste, der skrives, efter at der har været en debat.
Leif Mikkelsen (V), 2003-01-09:
Hvis man via et dansk spilleselskab vil finansiere disse almennyttige formål, må man også gennemføre en lovgivning, der sikrer virksomheden, i stedet for at lade udviklingen gå videre, så der kommer en stigende konkurrence fra spilleselskaber, som arbejder under en helt anden lovgivning og ikke er pålagt at skaffe 2,4 mia. kr. til statsafgift og gode, nyttige formål.
Jeppe Bruus (S), 2023-04-20:
Forskellen vil være, at det cirka vil koste 0,20 kr., altså ca. 20 øre, at køre 1 km i en ellastbil, mens det cirka vil koste 1 kr. og 30 øre i gennemsnit at køre i en lastvogn, der kører på diesel, når vi kommer frem til 2030.
Rasmus Prehn (S), 2009-11-11:
Jeg tror, der er mange, selv om der så er lavet nogle satellitskoler og filialer, som synes, også i forhold til f.eks. sådan noget som skoledemokrati – man kan være med i bestyrelsen og sådan noget – at det godt kan være besværligt, at man skal til at rejse meget langt og sådan nogle ting, så det er ikke alle steder, det er en fordel.
Ulla Sandbæk (ALT), 2016-01-13:
Tror ordføreren ikke, at det, at integrationen er mislykket, i meget høj grad hænger sammen med, at man tidligere lod flygtninge og asylansøgere sidde i asylcentre uden at lære dem dansk, uden på nogen måde at lade dem komme ind på arbejdsmarkedet, uden at prøve at integrere dem fra dag et, og at man nu med dette forslag vender tilbage til nøjagtig de samme tilstande, som gav den ualmindelig dårlige integration?
Peter Skaarup (DF), 1998-10-20:
Det er så noget, som må pålægges justitsministeren, for hvis det er tilfældet, så er det jo klart nok, at Folketinget må sende midler med ud med det her forslag og ikke, som der står i teksten, bare henvise til, at det her forslag ikke har nogen økonomiske konsekvenser.
Aase D. Madsen (DF), 2001-02-21:
Dansk Folkeparti er meget skeptiske over for dette forslag, for formålet med forslaget er, at stat, amter og kommuner skal have hjemmel til, at der kan stilles krav om at indføre sociale klausuler som vilkår for at yde offentlige tilskud til foreninger, fonde og selskaber, og de sociale klausuler kan også kræves indført i forhold til de selvejende uddannelsesinstitutioner.
Per Dalgaard (DF), 2004-03-26:
helt berettiget, og i det beslutningsforslag, som SF her kommer med, er den svage gruppe, der er tale om, cyklisterne. Det foreslås at nedsætte hastigheden i byer, hvor der ikke er adskillelse mellem motorkøretøjer og cyklister, til 40 km/t. I den kommune, som jeg bor i i Jylland, vil en sådan nedsættelse snart blive gennemført, men ikke med den her nævnte begrundelse og ikke overalt, men der, hvor de svage trafikanter færdes i stor tal, f.eks. ved skoler og ældrecentre.
Lea Wermelin (S), 2023-10-12:
Det, vi så har evalueret i en bred kreds af partier, er, at vi i forhold til de energivirksomheder, som påtog sig opgaven – og jeg vil gerne her fra talerstolen i dag kvittere for, at de på kort tid gjorde sig klar til at gribe de danskere, som havde brug for det, og de virksomheder, som havde brug for det –
Martin Henriksen (DF), 2011-04-29:
Har ministeren en idé om, hvornår der kommer noget ud af de drøftelser, som er i god gænge, og ved ministeren også, om der er noget på vej, med hensyn til om vi får bedre mulighed for at udvise udlændinge, som er i Danmark, og som ikke kan forsørge sig selv, og som er EU-borgere.
Morten Marinus (DF), 2013-05-31:
Jeg ved da også godt som kommunalordfører med både en fortid og en nutid, var jeg lige ved at sige, i kommunalpolitik, at der findes mange kommuner, som har skruet på grundskyldspromillen, og som selvfølgelig tænker over det og måske endda også har fortrudt.
Kristian Jensen (V), 2004-12-07:
Jeg tror, det er vigtigt, at vi ikke fra Folketingssalen forsøger at dirigere alle led af Told og Skat med hensyn til, hvorledes de skal angribe problemstillingen med sort arbejde og organisere deres arbejde, men at vi giver dem nogle klare retningslinjer, at vi bakker dem op og også er klar til, som vi f.eks. har gjort med finansloven for næste år, at afsætte yderligere ressourcer.
Ester Larsen (V), 2001-05-29:
Erfaringerne har udløst et kolossalt folkeligt engagement, og der sidder overalt i landet hospicegrupper, der arbejder dybt seriøst og engageret med at få etableret lokale hospicer, grupper, som utålmodigt venter på at få et operationelt lovgrundlag med sikring af frit valg og en klargøring af byrdefordelingen mellem amter og kommuner.
Peter Skaarup (DF), 1999-12-15:
»Kan ministeren, som tilsynsførende over for Indre Nørrebro Bydelsråd, be- eller afkræfte, at formanden for Fædregruppen på Indre Nørrebro, som har til formål at modvirke kriminalitet og foregå børn og unge med indvandrerbaggrund med et godt eksempel, tidligere har været straffet for kriminelle forhold?«
Helge Adam Møller (KF), 2004-10-21:
Dna-registeret kan bedst betegnes som et moderne og stærkt forbedret fingeraftryksregister, og derfor styrker politiets nye og udvidede dna-register de to væsentlige elementer i al efterforskning: Det er nemlig at sætte de skyldige bag tremmer og undgå, at de uskyldige kommer i politiets søgelys.
Astrid Krag (S), 2019-11-13:
Jeg har ligesom spørgeren også hørt meget malende beskrivelser af nogle af de skadevirkninger, der følger af at være i prostitution – fysiske skader som nogle af dem, spørgeren ridsede op, psykiske skader og eftervirkninger som ptsd, men jo også en meget høj risiko, mens man er i prostitution, for vold og voldtægt.
Per Clausen (EL), 2006-02-09:
Jeg vil gerne spørge hr. Peter Christensen, om det ikke er rigtigt, at en konsekvens af den her måde at regulere kontanthjælp og arbejdsløshedsdagpenge og pension m.v. på er, at forskellen mellem disse indkomster og andre indkomster, lønindkomster, bliver større, og at det jo i virkeligheden er derfor, hr. Peter Christensen er glad for ordningen.
Erik Larsen (V), 2000-10-31:
Det må have været utrolig svært for hr. Villy Søvndal helt at undlade fra denne talerstol at kommentere de mange hundredetusinde lavindkomstmodtagere, som ved det her finansieringsforslag bliver ramt. Dem hørte vi ikke en lyd om, men jeg går ud fra, at det er, fordi hr. Villy Søvndal ikke anser det for at være noget problem.
Rune Lund (EL), 2016-02-12:
Jeg synes egentlig, det er et lidt pudsigt synspunkt, som ordføreren fremfører her, at borgeren godt må være magtkritisk over for staten, men at borgeren ikke må være magtkritisk over for virksomheder, heller ikke selv om det er meget, meget store virksomheder, som jo også har stor magt i det samfund, vi har.
Christian Juhl (EL), 2015-04-07:
Hvad er det, der er grunden til, at Socialdemokraterne ikke vil være med til at sende en direkte henvendelse til Tyrkiet om at bidrage til det, når nu det viser sig, ikke kun, fordi Enhedslisten siger det, ikke kun, fordi kurderne siger det, men også, fordi dansk Røde Kors siger, at der er et problem med overhovedet at hjælpe dér, hvor der kan hjælpes?
Helge Sander (V), 2002-02-06:
Problemet er måske, at spørgeren kun har taget sidste del af det, der står i udtalelsen. Jeg står her med hele klippet, og deraf fremgår det klart, at det, jeg forholder mig til, er 2002, som vi netop har indgået forlig om, hvorimod det er 2003-2005, det omhandler.
Claus Hjort Frederiksen (V), 2003-02-21:
Så har det været nævnt, at der med lovforslaget ikke oprettes et klagenævn, der kan behandle klager over forskelsbehandling på grund af race og etnisk oprindelse for de lønmodtagere, der ikke er medlem af en fagforening, eller hvor der er tale om en uorganiseret arbejdsgiver.
Tove Videbæk (KRF), 2002-11-28:
Her går der et tydeligt skel mellem på den ene side de såkaldt voksne stamceller fra bl.a. navlestrengsblod og på den anden side de såkaldte embryonale stamceller, der er udtaget fra fosteranlæg, der som følge af selve udtagningen går til grunde.
Ellen Trane Nørby (V), 2018-11-23:
Derfor foreslår vi også med forslaget, at det bliver Sikkerhedsstyrelsen og skatteforvaltningen, der skal kontrollere, at tobaksvarer kan spores tilstrækkeligt i systemet, og på den måde drager vi nytte af, at Sikkerhedsstyrelsen allerede udfører kontrolopgaver i detailleddet, og at skatteforvaltningen allerede udfører kontrolbesøg hos virksomheder, borgere, ved grænseovergange og i lufthavne.
Jes Lunde (SF), 2000-04-04:
Vi ønsker, at kommuneforhandlingerne bliver flyttet til marts-april, så der bliver bedre tid til debat både i Folketinget og i den kommunale verden, og vi ønsker, at kommunerne på den måde også tidligere kan få styr på, hvad det er, de har for vilkår det næste år. I år vil det være SF's opfordring til regeringen, at den slækker det økonomiske jerngreb om kommunerne, så de får reel mulighed for at indfri nogle af de forventninger, borgerne har til bedre velfærd.
Pernille Vigsø Bagge (SF), 2008-11-20:
Det er jo sådan, at regeringen af Den Europæiske Menneskerettighedsdomstol er blevet bedt om at afgive et svar senest den 6. januar 2009 om en verserende sag, Hansen mod Danmark, som netop handler om den her diskrimination af børn af eneadoptanter.
Peter Hummelgaard Thomsen (S), 2019-11-19:
Jeg tror bare, det er vigtigt, at vi får kigget på de her ting under et frem for at fastholde den situation, vi har i dag, hvor det er, at når en borgerlig regering kommer til, nedsætter man ydelserne markant, og når der så kommer en ny regering til, forsøger den at rette op på de nedsatte ydelser, og sådan kan man jo forsætte langt ud i fremtiden.
Helge Adam Møller (KF), 1999-11-25:
Men når det er sagt - og vi tillægger det akkurat lige så stor vægt - så synes jeg ikke, jeg er imponeret over den indsats, som regeringen har ydet på dette område for at give indvandrerne mulighed for at tale godt dansk, så de kan komme ud og få et job, komme ud på det danske arbejdsmarked.
Keld Albrechtsen (EL), 2004-02-26:
Men så vil jeg godt spørge ministeren: Hvis nu dette arbejde med vandrammedirektivet viser, at der altså ikke er plads til så stor en kumulativ effekt, som ministeren kalder det, og at man i øjeblikket faktisk sidder og giver tilladelser på et grundlag, som de beregninger så efterfølgende måske viser sig slet ikke er forsvarlige, så begår man jo nogle fejl, og de fejl skal man jo så ud og bøde for ved at skulle betale erstatninger for at få de tilladelser tilbage, som man har givet.
Marianne Jelved (RV), 2018-03-23:
Men jeg har alligevel tilladt mig at komme med et forslag, og det er et forslag, som jeg godt ved tager mere tid og koster flere kræfter, men måske skulle man alligevel prøve at vælge bare et eller to af de områder ud, som nu er nævnt i redegørelsen, og som det er naturligt at have med i redegørelsen.
Peter Kofod (DF), 2023-04-25:
Hvis regeringen virkelig havde båret viljen i hjertet til at sige, at de var nødt til at inkludere Folketinget i de her beslutninger, så havde man selvfølgelig indkaldt Folketingets partier, i hvert fald dem, der er med til at finansiere det her, og sagt: Nu skal I høre, hvad vi har tænkt os.
Jeppe Kofod (S), 2005-06-02:
Tiden begrænser jo, hvad man kan komme ind på i ordførertalen, og derfor vil jeg netop gribe fat i det, som ministeren var inde på til allersidst, nemlig forholdet om, hvornår man kan bruge magt, og også det forhold, som jeg er fuldstændig enig med udenrigsministeren i, at der skal sættes under et meget klarere pres: at man skal kunne leve op til ansvaret om at beskytte mennesker, som er truet af grundlæggende overgreb, som vi desværre har set det i mange situationer.
Søren Pind (V), 2013-05-21:
Derfor er det jeg siger, at når vi ser, at man ikke f.eks. orienterer Danmarks største parti om, at man ønsker at tage et sådan skridt, hvor der ligefrem skal lovgivning til i Folketinget, uden at man synes at et sådan spørgsmål, som er så kildent og kompliceret, skal drøftes, ja, så bliver det bemærket, for vi ønsker at give et nap med i forhold til at sikre bredden i dansk udenrigspolitik.
Eyvind Vesselbo (V), 2004-02-26:
For det, at det er fremsat den 2. december, forhindrer jo ikke hr. Torben Hansen m.fl. i at have trukket forslaget, så vi ikke skulle bruge tid på at diskutere et forslag, der slet ikke har nogen chancer for at få nogen indflydelse på noget som helst.
Kristian Jensen (V), 2011-12-20:
Det er ikke værdigt i et folkestyre, og jeg håber, at regeringspartierne og regeringen snart vil begynde at forsvare og forklare den politik, de fører – på trods af, at jeg godt kan forstå, at det må være svært, når man nu også med det her lovforslag ved tredjebehandlingen stemmer for en forringelse af vilkårene for danske virksomheder og dermed endnu en gang er med til at lægge flere arbejdspladser i graven til skade for danske arbejdstagere.
Eva Kjer Hansen (V), 2016-12-05:
Kan vi dog ikke få et tal på det, kan vi ikke få lidt greb om, hvad det overhovedet er for en forskel, vi snakker om, for det er jo lidt vanskeligt, når fru Pernille Skipper ikke vil forholde sig til tallene, men heller ikke selv komme med nogen som helst forklaring på, hvad Enhedslistens forestilling er, når man taler om en ikke vanvittig stor forskel.
Margrethe Vestager (RV), 2004-12-10:
Jeg synes også, det er rigtigt at sige, at når regeringen har fået fat i noget, som er godt, noget, som er perspektivrigt, og noget, som har vidtrækkende konsekvenser, skal man ikke stå og spørge efter en sammenhæng med resten af politikken.
Elisabeth Arnold (RV), 1998-04-02:
Men det er stadig ikke godt nok, og vi må ikke tabe målene af sigte, selv om vi må gå fremad med små skridt. Det ideelle ville selvfølgelig være, at der var enestuer til alle, at der var en minimal anvendelse af tvang, at der var god tid til færdigbehandling inden udskrivning, og at der var tid til lidt omsorg, som personalemangel desværre gør umulig; men det ideelle skal selvfølgelig sættes over for det praktisk og økonomisk mulige.
Theis Kylling Hommeltoft (S), 2024-02-07:
Men ser vi på eventuelle nye og yderligere tiltag for nattogstrafik, der kører fra Danmark til tyske destinationer, eksempelvis Hamborg, som vi jo alle gerne vil have, så løber vi ind i den udfordring, at den tyske lovgivning tilsiger, at den togtrafik, der krydser grænserne mellem tyske delstater – og dem er der immer væk en del af i Tyskland – ikke må være offentlig servicetrafik.
Kristian Jensen (V), 2017-03-15:
Derfor er der bare at sige, at det, vi vil lægge frem, jo er, hvad vi mener er rimeligt for at finde en balance i, at vi, i takt med at vi lever længere og lever sundere, og heldigvis for det, og har flere gode pensionsår, så også bliver lidt længere på arbejdsmarkedet.
Christian Friis Bach (RV), 2014-05-02:
Dansk Folkeparti ønsker jo ofte at tegne et billede af Det Radikale Venstre som et parti, der går ind for helt åbne grænser, og at alle udlændinge kan komme, og at vi ikke vil være med til at sende udlændinge ud af landet, selv om de ikke har begået kriminalitet.
Birthe Rønn Hornbech (V), 1998-06-25:
På den anden side skal det altså heller ikke være sådan, at man kan benytte familiesammenføring til at få en anden ret end den, der fremgår af loven. Jeg tror såmænd, at hr. Søren Søndergaard og jeg kan have helt tillid til, at en sådan sag vil blive afgjort efter det, der står, nemlig om der er væsentlige hensyn.
Karen J. Klint (S), 2012-05-11:
I forlængelse af det, som hr. Hans Andersen var oppe at sige, er det selvfølgelig også vigtigt, at vi får stillet de spørgsmål om det, som også et af høringssvarene siger noget om: Kan vi nu risikere, at visitationspraksis gør, at nogle regioner holder deres patienter hjemme, så der bliver et patienttab her, fordi det ikke længere er en statsinstitution?
Marianne Jelved (RV), 2001-05-15:
Det synes jeg er kedeligt, og i hvert fald giver det anledning til at påpege, at det råderum, som regeringen har fremsat forslag om i »Danmark 2010« netop som en mulighed for at sænke skattetrykket, er målrettet til det internationale pres, som vi ved kommer, og som Venstre altså desværre ikke har noget bud på hvordan man i givet fald skal håndtere.
Karen J. Klint (S), 2008-10-21:
Der var ingen andre, der forsvarede dem, hvorfor jeg så sagde, at jeg synes, at Kristi himmelfartsdag fylder så meget i den danske folkekirke - vi taler om Kristi himmelfart i vores trosbekendelse - hvorfor jeg synes, at Kristi himmelfartsdag er en meget hellig dag.
Søren Krarup (DF), 2002-04-09:
Da jeg i 1986 rejste - vil jeg tillade mig at sige - en temmelig dybtgående kritik af den indvandrerpolitik, hvis frugter vi nu vil opleve, da blev jeg af den senere socialdemokratiske indenrigsminister Thorkild Simonsen kaldt for småracist, og jeg måtte føre injuriesag imod ham for at få udtrykket kendt ulovligt.
Carsten Hansen (S), 2003-02-05:
Og når nu det står præciseret i aftalen, i loven, at de bindende trinmål bliver præcis de samme, så spørger jeg mig selv: Hvad er forskellen ude på de 90 pct. af skolerne for den enkelte lærer, for den enkelte skolebestyrelse, for den daglige pædagogiske ledelse?
Jens Christian Lund (S), 2007-03-01:
Jeg er helt enig i, at der skal være konkurrence, det er fint nok, men som jeg ser det, må det være en konsekvens af det, Venstres ordfører sagde, at hvis der er to udbydere, udbyder A og udbyder B, skal de have ens rettigheder, ens krav og ens muligheder.
Else Theill Sørensen (KF), 2004-02-06:
Jeg vil godt tage et tænkt eksempel, men jeg tror faktisk ikke, at det er voldsomt teoretisk tænkt: En somalisk pige, som bliver født her i landet, bor her, til hun er 6 år sammen med sin somaliske familie, der taler somalisk i hjemmet og kun omgås andre, der taler somalisk.
Hans Kristian Skibby (DF), 2020-10-21:
Hvis man kigger på det forståelsespapir, som blev indgået mellem regeringspartiet, Socialdemokraterne, og deres politiske bagland på venstre side af salen tilbage i 2019, så stod der jo: En ny regering vil arbejde for, at kriminelle udvisningsdømte udsendes af Danmark hurtigere end i dag.